**DJEČJI VRTIĆ TROGIR**

**Cesta Plano 70, Plano**

**21 220 TROGIR**

Broj RKP-a: 29496

Matični broj: 3077403

OIB: 20023435931

Razina:21

Šifra djelatnosti:8510 – predškolsko obrazovanje

Razdjel: 000

Šifra grada/općine: 463

IBAN: HR3723900011100972388

KLASA:400-04/24-01/01

UR. BROJ:2181-13-7/03-24-1

Trogir, 31.01.2024.

**BILJEŠKE UZ FINANCIJSKI IZVJEŠTAJ**

**OD 01. SIJEČNJA DO 31. PROSINCA 2023. GODINE**

**Uvodni dio**

Dječji vrtić Trogir je pravna osoba upisana u sudski registar kod Trgovačkog suda u Splitu i zajednički elektronički upisnik ustanova predškolskog odgoja koji vodi Ministarstvo znanosti i obrazovanja. Dječji vrtić „Trogir“ organizira i provodi programe ranog i predškolskog odgoja i obrazovanja za djecu od navršenih godinu dana do polaska u školu. Plan i program Dječjeg vrtića „Trogir“ se temelji na Zakonu o predškolskom odgoju i obrazovanju (NN br. 10/97; 107/07; 94/13; 98/19; 57/22), Državnom pedagoškom standardu predškolskog odgoja i obrazovanja (N.N. br. 63/08. i 90/10.).

Djelatnost Vrtića je ostvarenje programa odgoja, obrazovanja, zdravstvene zaštite, prehrane i socijalne skrbi djece rane i predškolske dobi. U okviru djelatnosti Vrtić ostvaruje: redovite programe njege, odgoja, obrazovanja, zdravstvene zaštite, prehrane i socijalne skrbi djece rane i predškolske dobi koji su prilagođeni razvojnim potrebama djece te njihovim mogućnostima i sposobnostima, programe za djecu rane i predškolske dobi s teškoćama u razvoju, programe za darovitu djecu rane i predškolske dobi, programe predškole, programe učenja stranih jezika i druge programe umjetničkog, kulturnog, vjerskog i sportskog sadržaja

Sredstva za redovnu djelatnost Dječjeg vrtića Trogir ostvaruju se iz proračuna Grada Trogira, mjesečnog udjela roditelja u cijeni koštanja izabranog programa te iz pomoći Ministarstva znanosti i obrazovanja za programe predškole, programe djece s teškoćama u razvoju, program za darovitu djecu i pomoći iz EU fondova.

06.04.2022. Dječji vrtić Trogir je potpisao Ugovor o dodjeli bespovratnih financijskih sredstava za projekte koji se financiraju iz Europskog socijalnog fonda za poziv „Nastavak unaprjeđenja usluga u sustavu ranog i predškolskog odgoja i obrazovanja, oznaka projekta UP.02.2.2.16.0086 – „Dječji vrtić Trogir – partner obitelji 2“. Vrijeme trajanja projekta je 20 mjeseci u periodu od 06.04.2022. - 06.12.2023. Ukupna vrijednost projekta iznosi 2.540.194,15 kuna.

Projekt „Dječji vrtić Trogir – partner obitelji 2“ je nastavak istoimenog uspješno provedenog projekta u našem vrtiću. Novi projekt je osmišljen na način da prvenstveno doprinosi usklađivanju poslovnih i privatnih obveza roditelja. Uvođenjem novih produljenih programa u 6 naših područnih objekata od 16:00 – 20:00 sati, zapošljavanjem odgojitelja i ostalih stručnih suradnika ( logoped, edukacijski rehabilitator, kineziolog ) edukacijama istih, s ciljem razvoja njihovih profesionalnih kompetencija potrebnih za razvoj četiri nova kraća posebna programa ( sportski, engleski jezik, ekološki-odgoj i obrazovanje za okoliš, kraći program informatike prilagođen predškolskom uzrastu „Prvi informatički koraci“ ), čime se planira unaprijediti cjelokupan sustav predškolskog odgoja i obrazovanja što će ujedno pridonijeti i razvoju cjelokupne kvalitete i kulture života u gradu Trogiru.

Odgovorna osoba Dječjeg vrtića Trogir - Ravnateljica Lovorka Buotić.

Osoba koja je sastavila Bilješke uz financijske izvještaje - Voditeljica računovodstva Anita Vrbat.

**Bilješke uz Bilancu**

U Bilanci na dan 01.01.2023. nastao je iznos razlike između ukupne vrijednosti imovine te ukupne vrijednosti obveza i vlastitih izvora u iznosu od 0,01 € koja je evidentirana u korist viška prihoda na 922. Vlastiti izvori na skupini 911 za nefinancijsku imovinu umanjeni su za 0,01 na dugovnoj strani kako bi postojala bilančna ravnoteža s razredom 0. Također su usklađena stanja analitičkog knjigovodstva dugotrajne imovine (0,34 €) i sitnog inventara (2,58 €) te vlastitih izvora sa glavnom knjigom.

Nakon provedenih knjiženja usklađena je bilanca stanja.

***Bilješke uz šifru 002 – Nefinancijska imovina***

Tijekom 2023. godine nije bilo nesavjesnog rukovanja nefinancijskom imovinom. Ukupna vrijednost nefinancijske imovine (B002) na dan 31.12.2023. iznosi 81.019,86 € i u odnosu na prethodnu godinu ja smanjena za 22,80 % . Usporedba sadašnje vrijednosti nefinancijske imovine ukazuje da je nabava nove imovine znatno manja nego li ispravak vrijednosti.

Šifra 022 i 02922 – Postrojenja i oprema – na kraju 2023. godine vrijednost postrojenja i opreme smanjena je za 23,80 % što ukazuje da je nabava nove imovine znatno manja nego ispravak vrijednosti.

* šifra 0221 – Uredska oprema i namještaj - povećanje od 2,10 %, zbog nabavke projektora za odgojno-obrazovne skupine,
* šifra 0223 – Oprema za održavanje i zaštitu je povećana – nabavljen je uređaj za grijanje za odgojno-obrazovnu skupinu,

šifra 0227– Kupljen je namještaj za odgojno-obrazovne skupine (ormari, police, ležaljke..), ugradbena ploča štednjaka za odgojno-obrazovnu skupinu,

* šifra 042– Sitan inventar – dopuna posuđa za čajne kuhinje za samoposluživanje, zamjena dotrajalog posuđa za transport hrane za potrebe centralne kuhinje, nabava posteljine, tepiha te mini linija za pojedine odgojno-obrazovne skupine.

Analizom knjigovodstvenih podataka (usklađivanje sa analitičkom evidencijom) utvrđeni su krivo knjiženi ispravci vrijednosti unutar skupine konta 02921-02926. Isti su zapisnički evidentirani te ispravljeni i knjiženi na ispravan konto. Stoga u obrascu Bilance postoje odstupanja u odnosu na iznose koji su prikazani u 2022. godini.

***Bilješka uz šifru 1 - Financijska imovina***

Financijsku imovinu Dječjeg vrtića Trogir sačinjavanju iznosi na glavnom računu (11), podračunu (15) , te novac u blagajni.

* Stanje žiro računa (11) na dan 31.12.2023. godine iznosi 97.117,97 €
* Stanje žiro računa (15) na dan 31.12.2023. godine iznosi 25.866,43 €
* Stanje blagajne na dan 31.12.2023. godine je \_\_\_ 54,26 €

Ukupno: 123.038,66 €

* Šifra 1112 - Financijska imovina u odnosu na 2022. godinu je smanjena za 21,6 %. Sredstva su utrošena za rashode redovnog poslovanja koji su u 2023. bili povećani, te na nastavak provođenja EU projekta i u 2023. godini.
* Šifra 124 – Potraživanja za više plaćene poreze i doprinose – evidentirana su potraživanja za više uplaćene doprinose zbog ispravka plaća.
* Šifra 129 - Potraživanja se odnose na potraživanja od Hrvatskog zavoda za zdravstveno osiguranje za isplatu bolovanja duža od 42 dana, a refundiraju se u zakonskom roku. Potraživanja su veća u odnosu na 2022. godinu, jer je evidentiran veći broj zaposlenika na bolovanju na teret HZZO-a. Ostali dio potraživanja odnosi se na predujmove za gorivo koji se periodično uplaćuju na potrošačku karticu INE kako bi se osigurala svakodnevna dostava hrane službenim automobilom po objektima.
* Šifra 16 – Potraživanja za prihode poslovanja- iznose 6.827,63 € i odnose se na potraživanja od roditelja za pružene vrtićke i jasličke usluge. Ukupna potraživanja od roditelja na šifri 165 iznose 7.692,05 €.

Sukladno Pravilniku o proračunskom računovodstvu i računskom planu (NN br. 3/2018) napravljen je ispravak vrijednosti u 2023. godini po stopi 50 ℅ za potraživanja koja kasne između jedne do tri godine u iznosu od 108,83 €, te po stopi od 100% za potraživanja koja kasne iznad tri godine u iznosu od 255,62 €. Ukupan ispravak vrijednosti potraživanja iznosi 864,42 €.

* Šifra 191 – unaprijed plaćeni rashodi budućih razdoblja odnosi se na plaćene pretplate za časopise koji su plaćeni u 2023. a odnose se na 2024. godinu.

***Popis sudskih sporova u tijeku:***

|  |  |  |  |  |  |  |
| --- | --- | --- | --- | --- | --- | --- |
| RB | OVRHOVODITELJ  TUŽITELJ | PRIRODA SPORA | IZNOS GLAVNICE | PROCJENA FINANCIJSKOG UČINKA | PROCIJENJENO VRIJEME ODLJEVA SREDSTAVA | POČETAK SUDSKOG SPORA |
| 1. | Udruga za sport i rekreaciju djece i mladeži Ciciban | Potraživanje novčanih sredstava temeljem potpisanog Ugovora | 9.275,73 €/ 69.888,00 kn | 10.500,00 € | - | veljača, 2022. godine |

***Bilješke uz šifru 2 - Obveze***

Obveze bilježe ukupno povećanje za 8,60 % u odnosu na prethodnu godinu i iznose 130.271,31 € kn. Struktura obveza odnosi se na slijedeće obveze:

* Obveze za zaposlene u iznosu od 113.305,66 €
* Obveze za materijalne rashode 16.945,65 €

Obveze za zaposlene su veće na kraju 2023. godine u odnosu na prethodnu godinu, zbog povećanja osnovice plaće za zaposlenike Dječjeg vrtića Trogir, te broja zaposlenih u odnosu na isto razdoblje u 2022. godini u iznosu od 2,4 %.

Obveze za materijalne rashode su veće u iznosu od 81,60 % zbog većeg broja ulaznih računa i računa za usluge koje su obavljene u 12. mjesecu 2023. godine

***Bilješke uz šifru 922 – Rezultat poslovanja***

Šifra 922– Sukladno članku 82. Pravilnika o proračunskom računovodstvu i računskom planu provodi se obvezna korekcija rezultata za iznose kapitalnih prijenosa ostvarenih tijekom proračunske godine, koji su utrošeni za nabavu nefinancijske imovine. Dječji vrtić u 2023. godini nije imao kapitalnih prijenosa te nije bilo potrebno raditi korekciju rezultata.

Višak prihoda poslovanja na dan 31.12.2022. godine je iznosio 38.567,24 €. Zbog povrata više uplaćenih sredstava HZZ-u za pripravnike napravljena je korekcija rezultata za iznos 811,14 € te višak prihoda poslovanja preneseni iznosi:

* 92211 – višak prihoda poslovanja - 37.756,10 €

U obrascu PR-RAS (X001) manjak prihoda poslovanja sa 31.12. 2023. godine iznosi 33.767,50 € što sa prenesenim viškom poslovanja od 37.756,10 € daje višak prihoda poslovanja 3.988,60 €. Manjak prihoda od nefinancijske imovine iznosi 4.100,02 € (Y002).

Višak prihoda poslovanja u Bilanci na računu 92211 iznosi 3.988,60 € (šifra 92211) , te manjak prihoda od nefinancijske imovine na računu 92222 (šifra 92222 ) iznosi 4.100,02 € što daje manjak prihoda poslovanja u iznosu 111,42 € za pokriće u slijedećem razdoblju ( šifra Y006 – PR-RAS).

Šifra 991-996 – Izvanbilančni zapisi -tuđa imovina dana na korištenje u iznosu 1.735.811,95 €. Dječji vrtić koristi prostore koji su u vlasništvu Osnivača.

**Bilješke uz izvještaj o prihodima i rashodima, primicima i izdacima – obrazac PR-RAS**

**PRIHODI POSLOVANJA**

Dječji vrtić Trogir je ostvario prihod od 1.635.405,27 € vidljivo na šifri 6 što je u izvještajnom razdoblju za 12,6 % više u odnosu na 2022 godinu.

* Šifra 636 – Tekuće pomoći proračunskim korisnicima iz proračuna koji im nije nadležan iznose 11.658,24 €. To su sredstva iz državnog proračuna – Ministarstva znanosti i obrazovanja za sufinanciranje programa javnih potreba koji se ostvaruju u dječjim vrtićima i to za:
* djecu s teškoćama u razvoju (posebne odgojno-obrazovne skupine i integracija u redovite odgojno-obrazovne skupine)
* darovitu djecu
* djecu u programu predškole

Sredstva iz Ministarstva znanosti i obrazovanja uplaćena su u iznosu od 8.999,80 € za 2023. godinu. Sredstva su namjenski utrošena.

U 2022. dio tekućih pomoći proračunskim korisnicima iz proračuna koji im nije nadležan se odnosio osim na prihode od Ministarstva znanosti i obrazovanja i na prihode od Općine Kaštela (evidentirane na šifri 63613) temeljem Ugovora o načinu i uvjetima sufinanciranja programa predškolskog odgoja kojeg za potrebe grada Kaštela realizira Dječji vrtić „Trogir.“.

* Šifra 6381 – Prihodi su manji za 9,40 % jer je tijekom 2023. godine uplaćeno manje prihoda za Eu projekt „Dječji vrtić Trogir – partner obitelji“ za provedbu aktivnosti predviđenih projektom i isplatu plaća za djelatnike koji su zaposleni na projektu.
* Šifra 6526 - Prihodi po posebnim propisima – uplata roditelja je neznatno povećana u iznosu od 1,5 %.
* Šifra 6711 - Prihodi nadležnog proračuna Grada Trogira za rashode poslovanja veći su za 17,60 % zbog povećanja osnovice i pojedinih koeficijenta zaposlenicima tijekom 2023. godine.

**RASHODI POSLOVANJA**

Rashodi poslovanja su veći za 16,5 % u odnosu na 2022. godinu i iznose 1.669.172,77 € vidljivo na šifri 3.

* šifra 312 – Ostali rashodi za zaposlene su povećani za 28,10% zbog isplate regresa u 2023. godini za sve zaposlenike vrtića,
* Šifra 3213 – Stručno usavršavanje zaposlenika – povećanje u odnosu na 2022. godinu 104,5 %. Planirani su novi odgojno-obrazovni programi kroz projekt „Dječji vrtić Trogir – partner obitelji 2“:
  + sportski program (integriran kroz redovne cjelodnevne programe i kraće poludnevne)
  + ekološki program
  + program engleskog jezika
  + informatički program

Odgojitelji Dječjeg vrtića Trogir su pohađali edukacije i profesionalno se usavršavali. Sve navedeno je dovelo do povećanih troškova stručnog usavršavanja.

* Šifra 3214 – Ostale naknade troškova zaposlenicima – Rashodi se odnose na korištenje privatnog automobila u službene svrhe. Rashodi su povremeni te nastaju uslijed obilaženja dislociranih objekata od strane stručne službe. Iznos je veći zbog povećanja iznosa neoporezive naknade prema Pravilniku.
* Šifra 3222**-** Rashodi za materijal i sirovine su u odnosu na prošlu godinu veći 41,9 %. Rashodi za materijal i sirovine su povećani uslijed inflacije i poskupljenja nabavke materijala i sirovina u odnosu na isto razdoblje u 2022. godini.
* Šifra 3223 – Rashodi za energiju su se smanjili za 33,9 % uslijed paketa mjera vlade Republike Hrvatske za zaštitu kućanstva i gospodarstva od rasta cijena.
* Šifra 3225 – Rashodi za sitan inventar su se povećali za 369,5 % zbog opremanja i dopune čajnih kuhinja posuđem za samoposluživanjem, zamjene dotrajalog posuđa za transport hrane za potrebe centralne kuhinje, nabave mini muzičkih linija za pojedine odgojno-obrazovne, tepiha i navlaka za poplune,
* Šifra 3233– Usluge promidžbe i informiranja su povećane za 352,10 %. Povećanje je nastalo zbog promidžbe i vidljivosti projekta „Dječji vrtić Trogir – partner obitelji 2 “ - nabava dječjih majica s oznakama vidljivosti projekta,
* 3237 – Usluge su povećane u iznosu od 116,7 % u odnosu na 2022. godinu. Povećanje se odnosi na troškove provođenja vježbe evakuacije i spašavanja te osposobljavanja radnika za evakuaciju i spašavanje u svim objektima Ustanove, te ispitivanje el. instalacije, radnog okoliša, radne opreme i sl. sukladno zaštiti na radu.
* Šifra 3292 – Rashodi za premije osiguranja su povećane za 649,20 %. U 2023.godine je sklopljena polica osiguranja za zaposlenike i djecu vrtića. U 2022. godini premija se odnosila samo na premiju osiguranja prijevoznog sredstva.
* Šifra 3293– Reprezentacija – troškovi uvećani za 850,30 %. Povećanje se odnosi na ugošćavanje predstavnika Dječjeg vrtića Sinj, Drniš i Skradin za buduću suradnju i zajedničko sudjelovanje odgojitelja na edukacijama za provođenje sportskog programa u produljenim i skraćenim programima u ustanovama predškolskog odgoja i obrazovanja.

**RASHODI ZA NABAVU NEFINANCIJSKE IMOVINE**

* Šifra 42 - Rashodi za nabavu proizvedene dugotrajne imovine - vidljivo je da je utrošeno 22,70% manje sredstava nego u 2022 godini. U 2023. godini nabavljen je jedan uređaj za grijanje, projektor, ugradbena ploča štednjaka,, te potreban namještaj i oprema (ležaljke, ormari, kutić kuhinje..) za odgojno-obrazovne skupine.

Ukupni prihodi Ustanove za 2023. godinu su1.635.405,27 €, ukupni rashodi su 1.673.272,79 € što pokazuje negativan rezultat poslovanja u iznosu 37.867,52 € manjka prihoda nad rashodima.

Preneseni višak poslovanja iznosi 37.756,10 € što zajedno sa manjkom prihoda iz 2023. godine od 37.867,52 € daje manjak prihoda za pokriće u slijedećem razdoblju u iznosu od 111,42 €.

**Bilješke uz Izvještaj o promjenama u vrijednosti i obujmu imovine i obveza P-VRIO**

Tijekom 2023. godine nije bilo smanjenja ni povećanja u vrijednosti i obujmu imovine i obveza.

**Bilješke uz Izvještaj o rashodima prema funkcijskoj klasifikaciji – obrazac RAS- funkcijski**

Šifra 09 - iznos od 1.673.272,79 € sadržava rashode poslovanja i rashode za nabavu nefinancijske imovine. Iznos na šifri 091 Predškolsko obrazovanje iznosi 1.582.124,06 €. Na šifri 096 iznos od 91.148,73 € odnosi se na dodatne usluge u obrazovanju – rashodi za prehranu.

**Bilješke uz Izvještaj o obvezama – obrazac OBVEZE**

Šifra V001 – Stanje obveza 1. siječnja 2023. godine iznosi 119.996,66 € koje su u cijelosti podmirene tijekom godine.

Obveze za rashode poslovanja na dan 31.12.2023. godine iznose 130.271,31 €

od čega:

- obveze za zaposlene iznose 113.305,66 €

- obveze za materijalne rashode iznose 16.945,65 €

- obveze za nabavu nefinancijske imovine iznose 20,00 €

Šifra D232A - dospjele obaveze u iznosu 3.333,24 € odnose se na račune s datumom dospijeća do 31.12.2023., a nisu plaćeni u godini za koju se odnose već će biti plaćeni u siječnju 2024. godine.

Šifra D24A - dospjele obveze za nabavu nefinancijske imovine u iznosu 20,00 €

Šifra ND23 - nedospjele obaveze u iznosu 126.918,07 € odnose se na obaveze za plaće djelatnika za prosinac 2023. godine koje će biti isplaćene u siječnju 2024. u iznosu od 113.305,66 €, nedospjeli materijalni rashodi u iznosu od 13.612,41 € koji se sastoje od obveza za naknade za prijevoz s posla na posao u iznosu od 1.627,00 € te naknada za korištenje službenog automobila u privatne svrhe 41,60 € koje će biti isplaćene u siječnju 2024. godine, te obveza za materijal i energiju i usluge prema dobavljačima u iznosu od 11.943,81 € ( računi zaprimljeni do 31.12.2023. s datumom dospijeća u 2024. godini).

Voditeljica računovodstva: Ravnateljica:

Anita Vrbat, v.r. Lovorka Buotić, v.r.